"Kohtumisel oli arutuse all kaks põhiteemat. Esmalt puudutasime invasportlastele toetussüsteemi loomist läbi Paraolümpiakomitee. Sarnaselt on tavasportlastele loodud süsteem läbi Eesti Olümpiakomitee. Selle süsteemi loomine parandaks oluliselt tipptasemel invasportlaste olukorda ja motivatsiooni, sest nad ei peaks treeningtoetuse saamiseks ja võistlustel osalemise rahastamiseks enam kulutama energiat projektide kirjutamiseks siseministeeriumile,  sotsiaalministeeriumile ja hasartmängumaksu nõukogule, vaid rahastamine saaks selgemad aluspõhimõtted," rääkis Jüri Jaanson.